
	Serbija – Juodkalnija – Albanija - Bosnija ir Hercegovina

	Data: 2013-07-15,24
	Kaina: 1749 Lt      1žm. 2 – 3-viečiuose kambariuose. Kuro mokestis – 100 Lt


1 diena. Anksti ryte išvykstate iš Lietuvos. Kelionė per Lenkiją, Slovakiją. Nakvynė viešbutyje.

2 diena. Pusryčiai. Kelionė per Vengriją, Serbiją. Atvykstate į Belgradą. Pažintis su Serbijos sostine: Parlamento rūmai, Rotušė, arkivyskupo Šv. Savos cerkvė, Respublikos aikštė su Nacionalinio teatro rūmais ir nacionaliniu muziejumi, garsioji kunigaikščio Michailo pėsčiųjų alėja. Išvykstate iš miesto. Vykstate į nakvynės vietą. Nakvynė viešbutyje.

3 diena. Pusryčiai. Išvykstate Juodkalnijos link. Atvykstate į buvusią Juodkalnijos sostinę Cetinje, kurioje reziduoja šalies Prezidentas. Aplankote senąjį miestą ir Šv.Petro vienuolyną, kur saugoma nedūlėjanti Jono Krikštytojo ranka.Vakare atvykstate į vieną iš Juodkalnijos kurortų prie Adrijos jūros.  Nakvynė viešbutyje, pensione prie jūros.
4 diena. Pusryčiai. Išvykstate į Ostrogo vienuolyną – svarbų Juodkalnijos dvasinį centrą, įsikūrusį ant įspūdingų uolų. Čia pamatote Šv. Vasilijaus relikvijas, kurios, pasak tikinčiųjų, turi gydomąją galią. Grožitės įspūdingais kalnų vaizdais. Važiuojate į Durmitoro nacionalinį parką, kuriame yra daug viršukalnių, tarp kurių įsiterpę ežerai, upių išgriaužti kanjonai, įspūdingi tiltai. Atvykstate į Taros upės kanjoną, kuris dėl savo skaidraus vandens dar vadinamas „Europos ašara“. Tai per šimtmečius erozijos suformuotas, antras pagal dydį kanjonas pasaulyje (po Kolorado kanjono). Grįžtate į nakvynės vietą prie jūros. Nakvynė viešbutyje, pensione.
5 diena. Pusryčiai. Išvykstate į Albaniją, kuri dar vadinama „kalnų erelių šalimi“. Važiuojate į sostinę Tiraną. Pamatote miesto centrinę Skanderbego aikštę, Ethem Bejaus mečetę ir Kulla e Sahatit bokštą. Važiuojate į antrą pagal dydį Albanijos miestą - Durešą, kur pasivaikštote pėsčiųjų promenada palei jūrą. Vėliau aplankote vieną seniausių Europos miestų Škoderį, įsikūrusį prie didžiausio šalyje Skadaro ežero. Grįžtate į nakvynės vietą prie jūros. Nakvynė viešbutyje, pensione.
6 diena. Pusryčiai. Poilsis prie jūros. Nakvynė viešbutyje, pensione prie jūros.
7 diena. Pusryčiai. Vykstate į Kotorą miestą, išsidėsčiusį prie piečiausio Europos fiordo. Aplankote senamiestį, Šv. Luko bažnyčią, kunigaikščių rūmus, Šv. Trifono soborą, Laikrodžio bokštą, Napoleono teatrą. Išvykstate į Kroatiją. Vykstate į Dubrovniką - gražiausią Kroatijos miestą. Jūs pamatote legendinį miestą – tvirtovę, žinomą pasaulyje senoviniu uostu, garsiu turtinga istorine praeitimi. Aplankote senamiestį: Placos gatvė, Onufrijaus šaltinis, Rolando kolona, gynybinės sienos ir fortai, bažnyčios, miesto aikštės. Išvykstate į Bosniją ir Hercegoviną. Atvykstate į piligrimystės centrą Medžigorjė. Pageidaujantys aplanko šventąsias vietas.  Nakvynė pensione.
8 diena. Pusryčiai. Važiuojate į vieną gražiausių Bosnijos ir Hercegovinos miestų - Mostarą, kuriame persipynę rytų ir vakarų kultūros. Atvykstate į sostinę Sarajevą, kuriame pamatote miesto Rotušę, Nacionalinę biblioteką, pagrindinę prekyvietę Baščaršija, Milijacos upės tiltus. Išvykstate iš miesto.  Vykstate į nakvynės vietą. Nakvynė viešbutyje.
9 diena. Pusryčiai. Kelionė per Bosniją ir Hercogoviną, Serbiją. Vykstate į Novi Sadą, kuris dažnai vadinamas Serbijos Atėnais. Pamatote Petrovaradino tvirtovę, Laisvės ir Teatro aikštę, Rotušę ir pasivaikštote šalia esančiomis gatvėmis. Važiuojate per Serbiją, Vengriją, Slovakiją.  Nakvynė viešbutyje.
10 diena. Pusryčiai. Kelionė per Lenkiją. Vėlai vakare grįžtate į Lietuvą.
Dokumentai, reikalingi kelionės metu: 

Tik Lietuvos Respublikos piliečio pasas, galiojantis 6 mėn. po kelionės pabaigos.

Į KELIONĖS KAINĄ ĮSKAIČIUOTA:  
Kelionė autobusu. 4 nakvynės su pusryčiais viešbutyje, 5 nakvynės su pusryčiais viešbutyje ar pensione. Ekskursinė programa. Kelionės vadovo paslaugos. Kelionės dokumentų sutvarkymas.
Priemoka už vienvietį kambarį – 450 Lt 


Į KELIONĖS KAINĄ NEĮSKAIČIUOTA: 
bilietai į mokamus objektus (reikia turėti ~ 20 Eurų vietine valiuta tų šalių, kuriuose lankomi objektai) , įvažiavimo į Albaniją  mokestis (~ 15 eurų), gidų paslaugos Belgrade, Dubrovnike, Mostare (~ 20 Eurų).
PASTABOS: Objektų skaičius, lankymo tvarka ir įėjimo bilietų kaina gali kisti. Muziejuose ir kituose mokamuose objektuose kelionės vadovas ekskursijų neveda.
Kelionės metu nuvažiuojame ~ 5200 km
___________________________________________________________________________________

